David Eby

David Robert Patrick EBY /iːbi/ (naskita la 21-an de julio 1976, en Kitchener, Ontario) estas kanada politikisto kaj advokato. Ekde 2022, li estas la ĉefministro de Brita Kolumbio kaj gvidanto de la Nova Demokrata Partio (NDP) de Brita Kolumbio. Ekde 2013, li estas membro de la Leĝdona Asembleo de Brita Kolumbio, reprezentante la balotdistrikton Vancouver-Point Grey. De 2017 ĝis 2022, li funkciis kiel Ministro pri Justico en la kabineto de John Horgan.

Elektita partiestro en oktobro 2022, li fariĝis Ĉefministro de Brita Kolumbio la sekvan monaton, sukcedante Horgan post lia emeritiĝo pro sankaŭzoj. Eby kaj la NDP poste estis reelektitaj en la elekto de 2024. 

De 2008 ĝis 2012, li estis la direktoro de la British Columbia Civil Liberties Association. De 2009 ĝis 2013, li estis profesoro pri juro ĉe la Universitato de Brita Kolumbio (UBC).

 Referencoj 

 Eksteraj ligiloj 

 Oficiala retejo ()

kategorio:Politiko de Brita Kolumbio
kategorio:Ĉefministroj de Brita Kolumbio